
          REPUBLIKA HRVATSKA 
OSJEČKO-BARANJSKA ŽUPANIJA 
    SLUŽBA ZA JAVNU NABAVU 
 
KLASA: 406-09/19-01/80
URBROJ: 2158/1-01-20/05-19-7
 
Osijek, 8. kolovoza 2019. godine 


Na temelju članka 198., stavka 4. Zakona o javnoj nabavi („Narodne novine“ broj: 120/16), javni naručitelj, Osječko-baranjska županija, na nacrt Dokumentacije o nabavi u otvorenom postupku javne nabave izrade projektne dokumentacije za Gospodarski centar, objavljuje

Izvješće o provedenom prethodnom savjetovanju sa zainteresiranim gospodarskim subjektima

1. NAZIV I OIB NARUČITELJA
Naziv: Osječko-baranjska županija
Sjedište: Osijek, Trg Ante Starčevića 2
OIB:10383308860

2. EVIDENCIJSKI BROJ NABAVE
NVV 9/19.

3. PREDMET NABAVE
Izrada projektne dokumentacije za Gospodarski centar.

4. DATUM POČETKA PRETHODNOG SAVJETOVANJA
Dana 18. srpnja 2019. godine Osječko-baranjska županija je u Elektroničkom oglasniku javne nabave Republike Hrvatske objavila prethodno savjetovanje sa zainteresiranim gospodarskim subjektima. Sastavni dio objave je bio nacrt dokumentacije o nabavi sa projektnim zadatkom i troškovnikom. 

5. DATUM ZAVRŠETKA PRETHODNOG SAVJETOVANJA
Prethodno savjetovanje sa zainteresiranim gospodarskim subjektima trajalo je do 25. srpnja 2019. godine.

6. NAVOD JE LI TIJEKOM SAVJETOVANJA NARUČITELJ ODRŽAO SASTANAK
Tijekom savjetovanja nije bilo sastanaka s zainteresiranim gospodarskim subjektima.


7. TEKST PRIMJEDBE ILI PRIJEDLOGA, BEZ NAVOĐENJA PODATAKA O GOSPODARSKOM SUBJEKTU I ODGOVORI NA PRIMJEDBE ILI PRIJEDLOGE
Na dostavljene primjedbe i prijedlog gospodarskih  subjekata tijekom savjetovanja s zainteresiranim gospodarskim subjektima naručitelj daje sljedeće odgovore:

1. PRIMJEDBA
U poglavlju IV, Točkom  24.1 predviđeno je kako slijedi: 
„Ponuditelj mora dokazati da je u 2019. godini i u posljednje tri godine koje joj prethode izvršio minimalno jedan ugovor čije su glavne usluge iste ili slične predmetu nabave, kojom se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi.  
Pod uslugama slične predmetu nabave smatra se izrada Glavnog i Izvedbenog projekta za prostor gospodarske namjene, a koji obuhvaća više od jednog sadržaja navedenog u projektnom zadatku.“ te slično u poglavlju VI, Točkom 32 pod točkom 2a: 
„Maksimalni broj bodova koji ponuditelj može dobiti prema ovom kriteriju je 30. Maksimalni broj bodova dodijelit će se ponudi u kojoj ovlašteni arhitekt ima više iskustva u izradi Glavnog i Izvedbenog projekta za prostor gospodarske namjene, a koji obuhvaća više od jednog sadržaja navedenog u projektnom zadatku.“ 

Ovim putem Vas molimo za pojašnjenje što se točno smatra pod pojmom „prostor gospodarske namjene, a koji obuhvaća više od jednog sadržaja navedenog u projektnom zadatku“. Naime u Projektnom zadatku, u točki 1.1. Opis sadržaja zgrada navedena su samo dva osnovna sadržaja: a) Sajamski - multifunkcionalni izložbeni prostor i b) Poduzetnički park (uz nekoliko pratećih - pomoćnih sadržaja). 
Smatramo da je navedena formulacija vezana uz predmetni pojam neprecizna i nejasna te može dovesti do različitih tumačenja prilikom bodovanja referenci pojedinih ponuditelja. Također, mišljenja smo kako predloženi način definiranja pojma „prostora gospodarske namjene“ ne osigurava kvalitetno, pravedno i objektivno vrednovanje stručnih kvaliteta projektanata, te posljedično, pojedinih ponuda gospodarskih subjekata čime se značajno ograničava tržišno natjecanje što je u direktnoj suprotnosti sa Zakonom o javnoj nabavi. 
 
Slijedom gore navedenog predlažemo da se pod pojmom „gospodarska namjena“ prihvat definicija sukladno važećem  Generalnom urbanističkom planu grada Osijeka – Odredbe za provedbu; Točka 1.2.4. Gospodarska namjena, Članak 10. gdje se navode prostori slijedećih namjena odnosno sadržaja: 
· proizvodne građevine 
· poslovne zgrade 
· ugostiteljsko–turističke građevine 
· javne i društvene zgrade (upravne) 
· športsko–rekreacijske građevine i površine 
· građevine za skladištenje, obradu, preradu i oporabu otpada 
· javne i zaštitne zelene površine. 
Stečeno iskustvo na projektiranje gore navedenih glavnih sadržaja gospodarskih objekata (koji su u pravilu uvijek multifunkcionalni i sadrže niz dodatnih i pomoćnih sadržaja) neosporno osigurava da ključni stručnjak – projektant, odnosno gospodarski subjekt, ima potrebno iskustvo -  a osobito dovoljnu razinu iskustva za izvršenje predmetnog ugovora o javnoj nabavi. 


ODGOVOR
[bookmark: _Hlk15637240]Djelomično se prihvaća primjedba, te se pod pojmom prostor gospodarske namjene sukladno planiranim namjenama Gospodarskog centra podrazumijevaju ZGRADE sljedećih namjena:
· proizvodne građevine,
· poslovne zgrade i
· ugostiteljsko – turističke građevine.

2. PRIJEDLOG 
Moli se Naručitelj da u  Dokumentaciji o nabavi, točku 24. Uvjeti tehničke i stručne sposobnosti i njihove minimalne razine koja glasi:  
 
Ponuditelj mora dokazati da je u 2019. godini i u posljednje tri godine koje joj prethode izvršio minimalno jedan ugovor čije su glavne usluge iste ili slične predmetu nabave, kojom se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi.  
 
[bookmark: _Hlk15631362]IZMIJENI na način da predvidi mogućnost dokazivanja tehničke i stručne sposobnosti gospodarskog subjekta u posljednjih pet godina koje prethode 2019.godini. Smatramo da se propisivanjem mogućnosti dokazivanja tehničke i stručne sposobnosti gospodarskog subjekta u posljednjih tri godine nepotrebno isključuju gospodarski subjekti koji posjeduju visoku razinu stručnosti za izvršenje usluga propisane ovim predmetom nabave bez obzira što nisu u posljednje tri godine izvršili ugovor čije su glavne usluge iste ili slične predmetu nabave ( kao što je slučaj s gospodarskim subjektima koji osim projektiranja imaju druge djelatnosti koje se preuzele primat u posljednje tri godine zbog povećanja poslovnih obveza iz tih djelatnosti, ali neupitna je stručnost gospodarskog subjekta u području projektiranja. Činjenica da se gospodarski subjekt osim projektiranja bavi i nadzorom, upravljanjem projektom i izgradnjom, omogućuje sveobuhvatniji i kvalitetniji pristup projektiranju ). Iz ovih razloga ljubazno molimo Naručitelja da iskoristi mogućnost predviđenu u čl.268 st. 4. ZJN-a i odredi duži rok čime će osigurati odgovarajuću razinu tržišnog natjecanja (što je smisao zakonom reguliranog postupka javne nabave) i u isto vrijeme visoku razinu stručnosti gospodarskih subjekata u izvršavanju usluga koju složenost projekta „Izrade projektne dokumentacije za Gospodarski centar“ zahtijeva ( što je i cilj Naručitelja). 

ODGOVOR
Prihvaća se primjedba, te će se u dokumentaciji predvidjeti mogućnost dokazivanja tehničke i stručne sposobnosti gospodarskog subjekta u posljednjih pet godina koje prethode 2019.godini
3. POJAŠNJENJE
Moli se Naručitelj da u Projektnom zadatku vezano za dio koji glasi:
Građevinska čestica budućeg Gospodarskog centra formirati će se od dijelova k.č.br. 9560/10, 9698, 9701/2, 9703/1, 9702/3, 9700/22, 9705/1 i 9718/1, sve k.o. Osijek. Zemljište je u vlasništvu Grada Osijeka. 
 
POJASNI da li je već proveden postupak parcelacije građevinskog zemljišta ili Naručitelj tek namjerava provesti postupak parcelacije. Ukoliko se tek namjerava provesti parcelacija zemljišta, molimo Naručitelja pojašnjenje kada je previđeno provođenje postupka parcelacije građevinskog zemljišta. 

ODGOVOR
Građevinska čestica formirat će se nakon ishođenja lokacijske dozvole u skladu s idejnim projektom kojim će se odrediti oblik i veličina građevne čestice u skladu s odredbom članka 129. Zakona o prostornom uređenju.

4. PRIMJEDBA
Moli se Naručitelj da u Projektnom zadatku vezano za dio koji glasi: 
U izradi glavnog projekta treba predvidjeti mogućnost početka korištenja pojedinih građevina i/ili dijelova građevina prije dovršenja cijele građevine. Pri tome voditi računa da ti dijelovi čine samostalne uporabne cjeline te da njihovo korištenje ne ometa radove na dovršetku preostalih dijelova građevine. 
 
da predvidi i definira u koliko se faza sastoji zamišljen projekt, s obzirom da je riječ o faznom građenju.

[bookmark: _Hlk15632226]ODGOVOR
Radi se o izgradnji složene građevine koja će se prema sadašnjim saznanjima graditi kroz duži vremenski period. Zbog toga naručitelj planira etapnu i/ili faznu izgradnju u smislu odredbi članka 3. stavka 1. točke 2. i 3.  Zakona o prostornom uređenju. Zadatak projektanta je idejnim projektom u dogovoru s Naručiteljem odrediti građevine i/ili dijelove građevina koje čine tehničko tehnološke i funkcionalne cjeline za koje će se ishoditi pojedinačne građevinske dozvole. Broj etapa i/ili faza nije unaprijed određen nego ovisi o projektnom rješenju.

[bookmark: _Hlk15632002]5. PRIMJEDBA
Moli se Naručitelj da u Projektnom zadatku, u točki 1.1. Opis sadržaja zgrada, vezano za dio koji glasi: 
Sajamski i multifunkcionalni izložbeni prostori ukupne površine oko 46.000 m2, organiziranih u 2 ili više povezanih zgrada, s mogućnošću prilagodbe prostora veličini i zahtjevima događanja. Svijetla visina prostora i dimenzije teretnih ulaza moraju omogućavati izlaganje eksponata većih dimenzija kao što su strojevi, vozila, plovila, viličari i sl. 
 
POJASNI da li Naručitelj poljodjelski stroj za žetvu raznih žitarica (kombajn)  podrazumijeva pod većim vozilom. Također, molimo Naručitelja da izmijeni i precizira točne željene dimenzije projektiranog ulaza u Projektnom zadatku. Smatramo da je na ovaj način nejasno određeno što se očekuje od Izvršitelja usluge i time je takva formulacija u suprotnosti s čl.200 st. 1 ZJN-a. 

ODGOVOR
Obzirom da se radi o fleksibilnom projektnom zadatku koji omogućava projektantu veću slobodu projektiranja namjerno se ne daje točna dimenzija vrata nego će ista ovisiti o sadržajima koje projektant bude predvidio za izlaganje unutar zgrade. Smatramo da je potpuno jasno da naručitelj od projektanta očekuje pravilno dimenzioniranje ulaza u skladu s pravilima struke i njegovim stručnim znanjima, a u skladu s njegovim projektnim rješenjem.

[bookmark: _Hlk15634019]6. PRIMJEDBA
Moli se Naručitelj da u Projektnom zadatku, u točki 1.2. Opis sadržaja otvorenih površina, vezano za dio koji glasi: 
Gospodarski centar treba projektirati na principima energetski učinkovite gradnje – zgrada gotovo nulte energije – u skladu s Tehničkim propisom o racionalnoj uporabi energije i toplinskoj zaštiti u zgradama (“Narodne novine” broj 128/15, 70/18, 73/18, 86/18), te na principima održive gradnje i okoliša kroz moguću proizvodnju i korištenje svih vrsta obnovljive energije i alternativne energije koja se racionalno može proizvesti i koristiti na ovoj lokaciji.  
 
POJASNI da li će se sve zgrade Gospodarskog centra projektirati na principu energetski učinkovite gradnje ili pojedine. Ukoliko se energetski učinkovita gradnja odnosi samo na pojedine zgrade Gospodarskog centra, molimo Naručitelja da ih predvidi i navede u Projektnom zadatku. Također, da li Naručitelj pod energetskom učinkovitom gradnjom podrazumijeva gradnju u skladu s energetskim razredom A ili A+. 

[bookmark: _Hlk15634115]ODGOVOR
Naručitelj pod energetski učinkovitom gradnjom smatra gradnju koja odgovara definiciji zgrade gotovo nulte energije u smislu važećih propisa, te isto treba primijeniti tijekom projektiranja svih zgrada tj. kompletnog Gospodarskog centra kako je i navedeno u nacrtu dokumentacije. 

[bookmark: _Hlk15634240]7. PRIMJEDBA
Moli se Naručitelj da u Projektnom zadatku, a vezano za točku 2. Okvirni sadržaj potrebne projektne i druge dokumentacije za ishođenje građevinske dozvole,  POJASNI koje su obveze Izvršitelja usluge u pogledu izdavanja lokacijske dozvole čije se izdavanje nalaže u ovom konkretnom slučaju čl.125 st. 5 Zakona o prostornom uređenju ( NN 153/13, 65/17, 114/18, 39/19). Naručitelj u predmetnoj točki spominje obvezu izrade Idejnog rješenja (prema čl.3. točke 7 Pravilnika o standardu usluga arhitekata, Zakon o prostornom uređenju ne poznaje termin Idejno rješenje) koje je prva faza i osnova izrade Idejnog projekta ( čiju izradu Naručitelj ne predviđa), a koji se (Idejni projekt) sukladno čl.127 st.2. Zakona o prostornom uređenju mora priložiti zahtjevu za izdavanje lokacijske dozvole. Također, treba spomenuti i namjeru Naručitelja za parcelacijom građevinskog zemljišta (spomenuto u točci Ad.2. ovog Zahtjeva) koja je moguća samo u skladu s lokacijskom dozvolom (čl.160 st.1 Zakona o prostornom uređenju).   

[bookmark: _Hlk15634360]ODGOVOR
Naručitelj je definirao sadržaj idejnog rješenja kojeg traži kao fazu izrade idejnog projekta kojim će se Naručitelju i javnosti prezentirati buduće projektno rješenje. Na temelju idejnog rješenja prihvaćenog od strane Naručitelja izradit će se idejni projekt na temelju kojeg će se ishoditi lokacijska dozvola. Parcelacija građevinskog zemljišta će se izvršiti temeljem idejnog projekta kojim će se odrediti oblik i veličina građevne čestice u skladu s odredbom članka 129. Zakona o prostornom uređenju i izdane lokacijske dozvole.

[bookmark: _Hlk15634409]8. PRIMJEDBA
Moli se Naručitelj da u Projektnom zadatku, u točki 2. Okvirni sadržaj potrebne projektne i druge dokumentacije za ishođenje građevinske dozvole, a vezano za dio koji glasi: 
-izrada glavnog projekta koji sadrži sve potrebne projekte pojedinih struka sa svim potrebnim elaboratima koji prethode njegovoj izradi kao i onima koji su obvezni sastavni dio istog te potrebnim geodetskim podlogama i drugom geodetskom dokumentacijom. 
 
da POJASNI koje elaborate Naručitelj već posjeduje i da li Naručitelj predviđa obvezu izrade geomehaničkog elaborata.   

ODGOVOR
Naručitelj ne posjeduje niti jedan elaborat. Sve potrebne elaborate je dužan dati izraditi projektant obzirom da se radi o elaboratima koji prethode izradi glavnog projekta sukladno odredbi članka 69. stavka 2. Zakona o gradnji, a podaci iz elaborata su potrebni projektantu prilikom izrade glavnog projekta. Potreba za izradom geomehaničkog elaborata ne proizlazi iz predviđanja Naručitelja nego su podaci o temeljnom tlu potrebni projektantu radi izrade odgovarajućih dokaza o ispunjavanju temeljnog zahtjeva za građevinu – mehaničke otpornosti i stabilnosti. Projektant određuje može li izraditi takav dokaz bez izrade geomehaničkog elaborata u skladu s važećim propisima.

9. PRIMJEDBA
Naručitelj u prijedlogu DON u točki navodi: „24.1. Ponuditelj mora dokazati da je u 2019. godini i u posljednje tri godine koje joj prethode izvršio minimalno jedan ugovor čije su glavne usluge iste ili slične predmetu nabave, kojom se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi.  
Pod uslugama slične predmetu nabave smatra se izrada Glavnog i Izvedbenog projekta za prostor gospodarske namjene, a koji obuhvaća više od jednog sadržaja navedenog u projektnom zadatku.“ 
 
Projektni zadatak ne sadrži taksativno navedene sadržaje osim u opisu pod točkom 1.1. – Opis sadržaja zgrada. Molimo naručitelja da taksativno navede sadržaje koje mora imati referenca jer po sadašnjem opisu dovoljno je da „prostor gospodarske namjene“ ima sadržaj npr. „prilaznu cestu do javne prometne površine s pripadajućom oborinskom odvodnjom, javnom rasvjetom“ kako je to opisano pod točkom 1.2 Projektnog zadatka i udovoljit će trenutnim zahtjevima iz prijedloga DON. 

[bookmark: _Hlk15634864]ODGOVOR
[bookmark: _Hlk15637171]Naručitelj pojašnjava da se traži referenca za zgrade, a ne za prostor, te će sukladno tome u dokumentaciji o nabavi izraz PROSTOR GOSPODARSKE NAMJENE zamijeniti sa ZGRADA GOSPODARSKE NAMJENE čime će biti jasno da javne prometne površine neće udovoljavati zahtjevima iz dokumentacije.

10. PRIMJEDBA
Pod točkom 32. Prijedlog DON navodi Kriterij za odabir ponude: 
„Formula po kojoj se izračunava ekonomski najpovoljnija ponuda je: 
T = C + BKS (BKS1+BKS2+BKS3+BKS4) 
 
T = ukupan broj bodova 
C = broj bodova koji je ponuda dobila za ponuđenu cijenu 
BKS = broj bodova po kriteriju iskustva svih stručnjaka“ 
 
Molimo naručitelja da potvrdi kako je „formula“ doista matematička formula koja se primjenjuje na način: 
Ukupan broj bodova jednako je zbroju broja bodova za ponuđenu cijenu i kvadratu broja bodova po kriteriju iskustva svih stručnjaka.  
 
Mišljenja smo kako ovakvom formulom dolazimo u situaciju koja stavlja određene ponuditelje u povlašteni položaj jer je kvadrat eksponencijalna funkcija čiji se učinci multipliciraju s povećanjem apsolutnog broja i ponuditelji koji imaju 2 ili više bodova prednosti u konačnici ostvaruju nesrazmjernu prednost i u potpunosti se, u apsolutnom broju, obezvrjeđuje učinak financijskog kriterija. 

ODGOVOR
Prihvaća se primjedba koja će u konačnoj verziji dokumentacije glasiti:
Formula po kojoj se izračunava ekonomski najpovoljnija ponuda je: 
T = C + BKS 
 
T = ukupan broj bodova 
C = broj bodova koji je ponuda dobila za ponuđenu cijenu 
BKS = broj bodova po kriteriju iskustva svih stručnjaka (BKS1+BKS2+BKS3+BKS4)

11. PRIMJEDBA
Prijedlog DON pod točkom 32., 2. Nefinancijski kriteriji – Specifične reference stručnog tima navodi kriterij za dodjelu bodova predloženom stručnom kadru. Molimo pojašnjenje koliko će se bodova dodijeliti pojedinom stručnjaku za svaku priloženu referencu građevinske bruto površine 50.001 (pedeset tisuća i jedan) i više m2. Slijedom prijedloga DON zaključujemo kako će ovim referencama biti dodijeljeno 0 bodova u postupku bodovanja kako je opisano za sve stručnjake. Molimo naručitelja pojašnjenje ovih odredbi DON. 

ODGOVOR
Primjedba se prihvaća i ispravlja dio vezan za dodjelu bodova za građevinske površine te će u konačnoj verziji dokumentacije glasiti:

a) do 5000 m2 = 1 bod 
b) od 5001 do 10000 m2 = 2 boda 
c) od 10001 do 15000 m2 = 3 boda 
d) od 15001 do 20000 m2 = 4 boda 
e) od 20001 do 25000 m2 = 5 bodova 
f) od 25001 do 30000 m2 = 6 bodova 
g) od 30001 do 35000 m2 = 7 bodova 
h) od 35001 do 40000 m2 = 8 bodova 
i) od 40001 do 45000 m2 = 9 bodova 
j) od 45001 i više = 10 bodova 


[bookmark: _Hlk15636004]12. PRIMJEDBA
Naručitelj  u Dokumentaciji o nabavi, pod točkom 32. Kriterij za odabir ponude, vezano za podtočku 2. Nefinancijski kriteriji-Specifične reference stručnog tima navodi u pogledu izračuna referenci stručnjaka da će u slučaju dostave više od 10 referenci, naručitelj će bodovati 10 najpovoljnijih referenci za ponuditelja. 
Ljubazno molimo Naručitelja da POJASNI i DEFINIRA što podrazumijeva pod NAJPOVOLJNIJOM REFERENCOM (kako bi uskladio dokumentaciju s čl.200 st.1 ZJN-a koji zahtijeva da dokumentacija bude jasna, precizna, razumljiva i nedvojbena), odnosno da li pod navedenim terminom smatra 10 referenci s maksimalnim brojem bodova ili nešto drugo. 



ODGOVOR
Primjedba se djelomično prihvaća te naručitelj pojašnjava da će u slučaju dostave više od  10 referenci bodovati one koje ponuditelju donose više bodova tj, one koje imaju i iskazanu veću građevinsko bruto površinu zgrade

[bookmark: _Hlk2068022]Tekstu dokumentaciji će glasiti:
1,2,3,…10 – broj priloženih referenci (maksimalno se može podnijeti 10 refrenci) u slučaju dostave više od 10 referenci naručitelj će bodovati 10 najpovoljnijih referenci za ponuditelja tj, one reference koje imaju iskazanu veću građevinsko bruto površinu zgrade.

[bookmark: _Hlk15637050]13. PRIMJEDBA
Prijedlog DON kod bodovanja stručnjaka navodi: 
„Referencama koje sadrže izradu Glavnog i Izvedbenog projekta za prostor gospodarske namjene, a koji obuhvaća više od jednog sadržaja navedenog u projektnom zadatku dodijeliti će se slijedeći broj bodova i to za svaku priloženu referencu građevinske bruto površine zgrade pojedinačno kako slijedi za...“ – broj priloženih referenci (maksimalno 10) u slučaju dostave više od 10 referenci naručitelj će bodovati 10 najpovoljnijih referenci za ponuditelja.  
Gore navedena odredba omogućava svakom zainteresiranom ponuditelju dostavu neograničenog broja referenci za svakog nominiranog stručnjaka, koje Naručitelj mora sukladno čl.285 st.3. ZJN-a u u slučaju dvojbe učinkovito provjeriti. Nepropisivanjem   maksimalnog broja referenci za stručnjake, Naručitelju će spomenuta obveza provjere točnosti podataka biti otežana i time će nepotrebno prouzrokovati odugovlačenje postupka javne nabave što je u suprotnosti s čl.4. st.3 ZJN-a kojim je Naručitelj obvezan primjenjivati odredbe Zakona o javnoj nabavi na način koji omogućava učinkovitu javnu nabavu. 
Iz ovih razloga predlažemo Naručitelju IZMJENU DON-a kojom će predvidjeti i odrediti maksimalan broj referenci kojima stručnjak dokazuje svoje specifično iskustvo traženo točkom 32. DON-a i to na način da se dopusti prijavljivanje najviše 5 referenci za pojedinog stručnjaka i kako je potrebno napraviti veći obuhvat kvadrata između pojedinih referenci, npr: a) do 5000 m2 = 1 bod 
b) od 5001 do 15000 m2   = 2 boda 
c) od 15001 do 25000 m2 = 3 boda 
d) od 25001 do 35000 m2 = 4 boda 
e) 35001 i više m2  	   = 5 bodova 

ODGOVOR
[bookmark: _GoBack]Naručitelj je  gore navedenom izmjenom odredio dokumentacijom da je maksimalni broj referenci koji ponuditelju mogu podnijeti 10 i ujedno pojasnio što će učiniti ukoliko netko dostavi veći broj referenci od onih propisanih dokumentacijom. Pojašnjavamo da Naručitelj ne može utjecati na samo postupanje ponuditelja prilikom predaje ponude.

[bookmark: _Hlk15637547]14. PRIMJEDBA
Naručitelj prijedlogom DON propisuje kako se bodovi za pozicije: 

 - stručnjaka za izradu građevinskog projekta - ovlašteni inženjer građevinarstva 
 - stručnjaka za izradu elektrotehničkog projekta - ovlašteni inženjer elektrotehnike 
 - stručnjaka za izradu strojarskog projekta - ovlašteni inženjer strojarstva. 
 
Dodjeljuju temeljem referenca koje sadrže izradu Glavnog i Izvedbenog projekta za prostor dodijeliti će se slijedeći broj bodova i to za svaku priloženu referencu građevinske bruto površine zgrade pojedinačno kako slijedi za: 
 
k) [bookmark: _Hlk15635349]do 5000 m2 = 1 bod 
l) od 5001 do 10000 m2 = 2 boda 
m) od 10001 do 15000 m2 = 3 boda 
n) od 15001 do 20000 m2 = 4 boda 
o) od 20001 do 25000 m2 = 5 bodova 
p) od 25001 do 30000 m2 = 6 bodova 
q) od 30001 do 35000 m2 = 7 bodova 
r) od 35001 do 40000 m2 = 8 bodova 
s) od 40001 do 45000 m2 = 9 bodova 
t) od 45001 do 50000 m2 = 10 bodova 
 
Mišljenja smo kako ovaj način bodovanja nije relevantan za gore navedene pozicije. Ovlašteni inženjeri građevinarstva, elektrotehnike i strojarstva mogu imati izvrsne reference na projektima koji su bili daleko tehnički zahtjevniji od projektiranja Gospodarskog centra. Molimo Naručitelja da izmijeni prijedlog DON uz usklađenje s prijedlogom iz naše točke 11 i zatraži dostavu najviše 5 referenci za svakog pojedinog stručnjaka koje se odnose na objekte visokogradnje proizvodne i/ili skladišne i/ili uslužne i/ili ugostiteljske i/ili konferencijske i/ili uredske namjene i/ili infrastrukturne, uz najmanje 2 namjene od gore navedenih funkcija obuhvaćene u 1 referenci, uz isključivanje kriterija kvadrature predmetne građevine. 

[bookmark: _Hlk15637631]ODGOVOR
Naručitelj pojašnjava da će se u dokumentaciji o nabavi izraz PROSTOR GOSPODARSKE NAMJENE zamijeniti sa ZGRADA GOSPODARSKE NAMJENE čime će biti jasno da se u bodovanju referenci podrazumijevaju ZGRADE sljedećih namjena:
· proizvodne građevine,
· poslovne zgrade i
· ugostiteljsko – turističke građevine.
Prethodno navedene reference su relevantne za gore navedene pozicije jer se odnose na zgrade koje obuhvaćaju sadržaj zgrade Gospodarskog centra.

15. PRIMJEDBA
Prijedlog DON navodi: 
„2. Nefinancijski kriteriji – Specifične reference stručnog tima 
2a. Reference ovlaštenog arhitekta (BKS1) 
Maksimalni broj bodova koji ponuditelj može dobiti prema ovom kriteriju je 30.  
Maksimalni broj bodova dodijelit će se ponudi u kojoj ovlašteni arhitekt ima više iskustva u izradi Glavnog i Izvedbenog projekta za prostor gospodarske namjene, a koji obuhvaća više od jednog sadržaja navedenog u projektnom zadatku.“ 

Molimo naručitelja izmjenu na način da izmijenjeni tekst glasi: 
„Maksimalni broj bodova dodijelit će se ponudi u kojoj ovlašteni arhitekt ima više iskustva u izradi Glavnog i Izvedbenog projekta za prostor gospodarske namjene i/ili javne namjene, a koji obuhvaća više od jednog sadržaja taksativno navedenog u projektnom zadatku.“ 
Predložena izmjena omogućila bi pristup većem broju zainteresiranih ponuditelja (i čime bi Naručitelj ispunio obvezu propisivanja kriterija za odabir ponude koji će omogućiti učinkovito nadmetanje prema čl.285 st. 1 ZJN-a), osim ovoga i sam prostor Gospodarskog centra po svom opisu iz Projektnog zadatka u sebi sadrži i određene javne funkcije prostora osim isključivo gospodarskih te bi tražena referenca bila usklađena s predmetom nabave. 

ODGOVOR
U prethodnim odgovorima pojasnili smo da se radi o  zgradi gospodarske namjene te su prihvatljive reference koje se odnose na zgrade sljedećih namjena, odnosno sadržaja:
· [bookmark: _Hlk15637799]proizvodne građevine,
· poslovne zgrade i
· ugostiteljsko – turističke građevine.


  STRUČNO POVJERENSTVO ZA JAVNU NABAVU

